**Csongrád Város Polgármesterétől**

Száma: Önk/235-1/2019.

Témafelelős: Dr. Juhász László

**E l ő t e r j e s z t é s**

**Csongrád Városi Önkormányzat Képviselő-testülete**

**2019. november 21-ei ülésére**

**Tárgy:** Az Alsó- Tisza-menti Önkormányzati Társulás Társulási Tanácsába polgármester személyének delegálása

**Tisztelt Képviselő-testület!**

Önkormányzatunk alapító tagja az Alsó- Tisza-menti Önkormányzati Társulásnak (a továbbiakban: Atmöt), melyet Csongrád járás 4 települése (Csongrád város, Felgyő, Tömörkény és Csanytelek községek) Társulási Megállapodás megkötésével hozott létre, amely jelenleg is működik. A Társ legfőbb szerve a *Társulás Társulási Tanácsa,* melynek vezetője az *Elnök,* mely tisztséget a Társulás székhely településnek *polgármestere tölt be* (szokásjog szerint) akként, hogy a Társulás Tagjai sorai közül választják meg, akárcsak a helyettesítését ellátó Alelnök személyét.

A Társulás működését elsősorban a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) szabályozza, melynek 93. § 2. pontja értelmében *a Társulási Megállapodás tartalmazza* (többek között) *a társulás tagjainak nevét, székhelyét, képviselőjét, akinek személyén* az Mötv. 41. § (1) bekezdését alkalmazva, a polgármestert kell érteni, mivel ezen szakasz rögzíti, hogy *a helyi önkormányzat képviselő-testületét a polgármester képviseli.* A Társulási Tanácsot a társult 4 önkormányzat képviselő-testületei által *delegált tagok alkotják*. A Társulás az önkormányzat képviselő-testülete *szervei közé sorolását, az önkormányzati hatáskör társulásra való átruházását, az alól való kivételeket*  az Mötv. 42. § több pontja is szabályozza.

Az eddigi bevált gyakorlat szerint mind a 4 tagönkormányzat a Társulás Társulási Tanácsába *képviselői joggal bíró polgármester személyét jelölte és egyben delegálta a tanács ülésén való részvételi és döntéshozatali rendben,* az Mötv. 88. § (1) bekezdés alapján eljárva.

A Társulásba való *delegálás joga a képviselő-testületet illeti meg,* melynek módja a delegált személy (a polgármester) megbízásának határozatba foglalt döntése, mellyel a település polgármestere igazolni tudja a képviseleti joga gyakorlásának jogalapját.

A delegálás határozott időtartamhoz kötött, mivel az Mötv. 28. (1) bekezdése, a 63. §-a akként rendelkezik, hogy a *polgármester és a helyi önkormányzati képviselők jogai és kötelezettségei a megválasztással keletkeznek és a megbízatás megszűnésével érnek véget.* Ez a tétel az Alaptörvény 35. cikk (3) bekezdéséből vezethető le, miszerint a **polgármester megbízatása az új polgármester megválasztásáig tart.**

A fentiekre tekintettel, az Atmöt-ben az előző ciklus időszakára delegált tagönkormányzatot képviselni jogosult polgármester képviseleti joga megszűnt, így szükségessé vált az újraválasztott *polgármester személyének képviseleti joga alapján a Társulás Társulási Tanácsába való megbízása és delegálása.*

2

Tisztelt Képviselő-testület!

Indítványozom az előterjesztés megvitatását és a határozati javaslat elfogadását.

**Határozati javaslat**

Csongrád Városi Önkormányzat Képviselő-testülete megtárgyalta *„Az Alsó- Tisza-menti Önkormányzati Társulás Társulási Tanácsába polgármester személyének delegálása”* tárgyú előterjesztést és az alábbi döntést hozza:

1. A Képviselő-testület a Magyarország helyi önkormányzatairól szóló 2011. évi CLXXXIX. törvény 92. § (2) bekezdésében foglaltak szerint eljárva, az **Alsó- Tisza-menti Önkormányzati Társulás Társulási Tanácsába *Bedő Tamás polgármester személyét delegálja* -** atörvényen alapuló ***képviseleti joga*** gyakorlásán túl - a tagönkormányzati érdekek érvényesítésére. A megbízás időtartama 2019. október 13. napjától, a polgármesteri megbízatás megszűnéséig tart.

Határozatról értesítést kap:

* Képviselő-testület tagjai
* a Társulás székhelyének jegyzője és általa a
* Magyar Államkincstár Csongrád Megyei Igazgatósága (Szeged)

Csongrád, 2019. november 19.

 Bedő Tamás

 polgármester